ઉપરથી ઢગલાબંધ વણજોઈતા ટ્રૅક આખી ફિલ્મને ઓર નબળી પાડે છે. જેમ કે અક્કલ વિનાની ચેઝ સીક્વન્સિસ માટે જ આ ફિલ્મને રોડ-મૂવી કહેવાઈ હશે? (જેમાં પોલીસની ગાડી લઈને ભાગતી વ્યક્તિ સાઇરન પણ ચાલુ રાખે?) અભિનેત્રી સીમા પાહવા (‘આંખો દેખી’ ફિલ્મનાં અમ્મા)ના ટ્રૅકની પણ ફિલ્મમાં કશી જ જરૂર નહોતી. એવું જ ગીતોનું છે. જેમ લગ્નના જમણવારમાં પરાણે આગ્રહ કરીને મીઠાઈઓ મોઢામાં ઠૂંસવામાં આવે એ જ રીતે અહીં ઘૂસેલાં નકામાં ગીતોમાં વચ્ચે સોનાક્ષી સિંહા પણ આવીને ઢેકા ઉલાળી જાય છે. એકદમ સિરિયસ સિચુએશનમાં લૉજિકની ઐસીતૈસી કરીને અભિષેક પણ પોતાના જૂના સ્ટેપ પર ડાન્સ કરી લે છે. ઉપરથી સમ ખાવા પૂરતું એકેય ગીત સારું નથી. એકમાત્ર ‘એ મેરે હમસફર..’ને બાદ કરતાં. પરંતુ એ તો ‘કયામત સે કયામત તક’માંથી લેવાયું છે.